open-index/open-wikipedia-markdown huggingface dataset:
Vårdön kirkko

**Vårdön kirkko** on keskiaikainen kivikirkko, joka on peräisin 1500-luvulta. Se sijaitsee Vårdön kunnassa Ahvenanmaalla, ja se on omistettu apostoli Mattiakselle. 

## Rakennus

Rakennuksen paikalla oli puukirkko jo ehkä 1300-luvulla. Kivikirkko on muurattu todennäköisesti vuosien 1520 ja 1550 välillä tai mahdollisesti vasta 1550-luvulla. Kirkon alkuperäinen koko oli noin 14,5 × 9,8 metriä. Keskiaikaista muotoa on vaikea hahmottaa, sillä vuonna 1784 kirkkoa laajennettiin länteen päin noin seitsemän metriä, ja vuonna 1786 siihen muurattiin sakaristo. Kirkon länsitornin rakensi vuonna 1805 Mikael Piimänen tornin suunnittelijan piirustuksia mukaillen. Suunnitelmat olivat peräisin Tukholman yli-intendentinvirastosta aikana, jolloin yli-intendenttinä oli C. F. Adelcrantz, ja tehty samalla kertaa kuin kirkon laajennussuunnitelmat mutta toteutettavaksi sitten kun seurakunnalla olisi siihen paremmin varaa. Sitä ennen kirkon vierellä oli ollut erillinen puutapuli. Sitä ennen kelloja soitettiin katolla olleesta kattoratsastajasta.

Alun perin kirkossa lienee ollut kuori-ikkuna ja kaksi ikkunaa eteläseinässä. Länsisisäänkäyntiä ei ollut, vaan sisäänkäynti oli eteläsivulta, paikalla, johon myöhemmin rakennettiin asehuone. Pohjoisseinällä on saattanut olla sakaristo, sillä jälkiä tuli esiin tutkimuksissa vuonna 1954. Runkohuoneessa on ollut 1700-luvulla lautalaipio, jonka tilalle on vuonna 1872 tehty tynnyriholvi.

Kruunu takavarikoi kappelilta toisen kellon vuonna 1544, jolloin sen nimi oli Pyhän Mattiaan kappeli. Itsenäinen seurakunta siitä muodostettiin vuonna 1866. Isonvihan aikaan kirkko säästyi, vaikka muuten kylä poltettiin.

## Sisätilat
Kirkosta ei ole löydetty keskiaikaisia maalauksia eikä vihkiristejä. Sen sijaan kuori-ikkunan ympäriltä on löydetty jälkiä maalauksista, jotka ovat 1600-luvun puolivälistä tai lopulta. Kiinteästä sisustuksesta on mainintoja, esimerkiksi että puualttarin tilalle muurattiin noin vuonna 1645 kivialttari. Nykyisin kirkossa on kirjailija Sally Salmisen veljen Runar Salmisen veistämä Mattiaan patsas. Salminen on myös veistänyt kyyhkyn saarnastuolin yläpuolelle. Nykyisen alttaritaulun *Kristus Getsemanessa* on maalannut R. W. Ekman.

Kirkossa on uusikaupunkilaisen Jens Zachariassenin rakentamat 8-äänikertaiset urut vuodelta 1889. Ne on uudistanut Hans Heinrich vuonna 1975.

Lars Sonck laati 1900-luvun alussa piirustukset uutta kirkkoa varten tien toiselle puolelle, mutta hiukan suurellinen rakennus jäi toteutumatta.


2016 07 Vårdön kirkko 1.jpg|Vårdön kirkko heinäkuussa 2016
2016 07 Vårdön kirkko 2.jpg|Kellotapuli
2016 07 Vårdön kirkko 3.jpg|Takapihan hautausmaata
2016 07 Vårdön kirkko 4.jpg|Syrjään siirrettyjä hautakiviä


## Katso myös
*Luettelo Suomen keskiaikaisista kivikirkoista

## Lähteet

* 

### Viitteet
Oikeusantropologia

**Oikeusantropologia** () on antropologian erityisala, jossa erilaisia henkilön ominaisuuksia pyritään tunnistamaan heidän luurankojensa perusteella. Tunnistettaviin ominaisuuksiin kuuluvat muun muassa henkilöllisyyden selvittäminen, traumojen analysointi, kasvojen rekonstruktio, kuolinhetken määrittäminen ja rikospaikkatutkimus. Oikeusantropologit eivät varsinaisesti määritä ruumiiden kuolinsyitä, mutta voivat auttaa todennäköisen syyn selvittämisessä. Yhdysvalloissa oikeusantropologeja sertifioi *American Board of Forensic Anthropology*. Tavallisesti ruumiin oikeusantropologinen tutkimus aloitetaan silloin kun varsinaista ruumiinavausta ei pystytä suorittamaan ja tietoa joudutaan hankkimaan muilla tavoin. 

## Katso myös
*Osteologia

## Lähteet
Jens Lapidus

**Jens Jacob Lapidus** (s. 24. toukokuuta 1974) on ruotsalainen asianajaja ja dekkarikirjailija. Hän käyttää edustamastaan kirjallisuudenlajista nimitystä "Stockholm noir". Teosten tapahtumat sijoittuvat Tukholman alamaailmaan.

Lapidus käyttää esikoisteoksessaan *Rahalla saa* kovaksikeitettyä tyyliä, joka on saanut vaikutteita sellaisilta yhdysvaltalaisilta kirjailijoilta kuin James Ellroy ja Dennis Lehane, ja hän on kertonut saaneensa aineistoa toimiessaan puolustusasianajajana Sollentunan käräjäoikeudessa. Kielellisiä vaikutteita hän on saanut muun muassa ruotsalaiselta rap-yhtyeeltä The Latin Kingsilta, snobipiireiltä ja kirjailijakollega Jonas Hassen Khemirin kirjoista.

Kirjasta *Rahalla saa* on tehty samanniminen elokuva, ja sen kahden seuraajan kuvaamista valmistellaan. 

## Elämä ja ura
Lapidus vietti lapsuutensa Tukholman Gröndalin kaupunginosassa ja opiskeli juristiksi Tukholmassa ja Lontoossa. Hän on opiskellut lisäksi jonkin verran aatehistoriaa ja viestintätieteitä, kansantaloutta ja käytännöllistä filosofiaa. Valmistututtuaan Lapidus aloitti liikejuristina, mutta on sittemmin siirtynyt asianajajaksi.

Asianajaja Lapidus debytoi kirjailijana vuonna 2006 teoksella *Snabba cash*. Kirja herätti huomiota ja vuoteen 2010 mennessä sitä myytiin 600 000 kappaletta. Seuraava teos, *Aldrig fucka upp*, ilmestyi vuonna 2008. Trilogian täydensi *Livet de luxe* vuonna 2010. Vuonna 2010 häneltä ilmestyi myös yhdessä Peter Bergtingin kanssa tehty sarjakuvaromaani ''Jengisota 145''. Sittemmin Lapidukselta on ilmestynyt novellikokoelma ja kaksi romaania. 

## Teokset
**Rahalla saa*, suom. Anu Koivunen, Like, 2008, alkuteos: *Snabba cash*, 2006
**Siisti kosto*, suom. Anu Koivunen, Like, 2009, alkuteos: *Aldrig fucka upp*, 2008
**[[Jengisota 145]]*, suom. Anu Koivunen, Like, 2010, alkuteos *Gängkrig 145*, 2009
**Luksuselämää*, suom. Jaana Nikula, Like, 2011, alkuteos *Livet de luxe*, 2010 
**Ainakin äiti yritti*, novellikokoelma, suom. Petri Stenman, Like 2013, alkuteos, *Mamma försökte* 2012 
**Vip-huone*, suom. Jaana Nikula, Like, 2014, alkuteos *VIP-rummet* (2014)
* 
* 
* *Paratiisikaupunki*. Suomentaneet Petri Stenman ja Sirje Niitepõld. Like, 2021, alkuteos *Paradis City*
* *Mr Ykkönen.* Suomentaneet Hanna Arvonen ja Petri Stenman. Like, 2022, alkuteos *Mr Ett*

## Katso myös
* Rahalla saa (elokuva)

## Lähteet

## Aiheesta muualla
*Jens Lapidus Liken sivuilla
*Jenslapidus.se
Kwakiutlit

**Kwakiutlit** ovat Pohjois-Amerikan luoteisrannikolla Vancouverinsaaren rannoilla ja vastapäisellä mantereella asuva intiaanikansa. Kwakiutlit kutsuvat itseään *kwakwaka'wakweiksi* puhumallaan wakashan kielellä. Kwakiutlien perinteinen elinkeino on ollut kalastus ja yhteiskunta on ollut pääsääntöisesti perimyksen perusteella määräytyvän hierarkkinen. 2000-luvun alussa arvioitiin kwakiutliteja olevan noin 700 henkeä.

## Lähteet

## Aiheesta muualla
Shakkiturnausten luokittelu

**Vahvat shakkiturnaukset luokitellaan** Maailman shakkiliitto FIDE:n vahvuusluokkiin pelaajien Elo-keskiarvon mukaan. Ensimmäiseen luokkaan luokitellaan turnaukset, joissa Elo-keskiarvo on 2251–2275, toiseen luokkaan ne, joissa on 2276–2300. Vahvimmat turnaukset esitellään seuraavassa:

Luokkaan 22 ei ole luokiteltu vielä yhtään turnausta virallisesti. Tosin joidenkin mukaan Bilbao Grand Slam kuului luokkaan 22.

## Lähteet
*World Chess Championship in Mexico reaches Category XXI 
*ChessBase: Bilbao Grand Slam starts today
Gonio

**Gonion linnoitus** (, aiemmin nimeltään Apsaros tai Apsaruntos) on roomalainen linnoitus Georgiassa, Adžariassa Mustanmeren rannalla kymmenisen kilometriä Batumin kaupungista etelään ja muutama kilometri Turkin rajalta pohjoiseen Tšorokhi-joen suulla. 

Varhaisin maininta linnoituksesta on Plinius vanhemman kirjoituksissa ensimmäiseltä vuosisadalta. Toisella vuosisadalla se oli jo vahvasti linnoitettu Kolhkiin valtakunnan roomalaiskaupunki. Myöhemmin sitä hallitsi Bysantin valtakunta. Nimen "Gonio" mainitsee ensimmäisenä Mikael Panaretos 1300-luvulla. Goniossa oli myös lyhytikäinen genovalainen kauppasiirtokunta, ja vuonna 1547 se siirtyi osmanien haltuun. Se pysyi osmanien valtakunnan osana vuoteen 1878 saakka, jolloin koko Adžaria siirtyi San Stefanon rauhansopimuksessa Venäjän keisarikunnalle. 

Linnoituksen muurit ovat yhteensä 900 metriä pitkät ja niissä on 18 tornia. Alun perin torneja oli yhteensä 22. Linnoituksen neljästä sisäänkäynnistä vain läntinen on nykyään käytössä. Linnoituksella oli tärkeä strateginen merkitys, sillä se suojeli Tšorokhin ja Atšaristsqalin laaksoja, jotka yhdistivät Georgian lounaisen sisämaa-alueen Mustanmeren rannikkoon. Linnoituksen historia liittyy tiiviisti Argonauttien myyttiin: legendan mukaan Kolkhiin kuningas Aietes hautasi poikansa Absyrtoksen juuri tänne. Iason leikkasi Absyrtoksen ruumiin kappaleiksi ja heitti palat mereen. Vanhimmat arkeologiset löydöt ovat 1700–1600-luvuilta ennen ajanlaskun alkua ja urbaania asutusta paikalla on ollut ainakin hellenistiseltä kaudelta alkaen. Goniossa toimi teatteri ja hippodromi ensimmäiseltä vuosisadalta 200-luvulle saakka. Linnoitusta on pidetty myös apostoli Mattiaan hautapaikkana.

## Lähteet
*Kakhidze, Emzar, Recent Archaeological Finds in Apsarus . Third International Congress on Black Sea Antiquities, 2005.
*Gonio-Apsaros Fortress. Tourismadjara.ge
*Pictures of Gonio castle

## Aiheesta muualla
Jonas Hassen Khemiri

**Jonas Hassen Khemiri** (koko nimi *Jonas Hassen Per Younes Khemiri*, s. 27. joulukuuta 1978 Tukholma) on ruotsalainen kirjailija.

## Elämä ja ura
Khemirin äiti on ruotsalainen ja isä tunisialainen. Hän on opiskellut kirjallisuustiedettä ja kansainvälistä taloutta Tukholmassa ja Pariisissa ja ollut harjoittelijana YK:n turvallisuusneuvostossa New Yorkissa.

Vaikka Khemiri on asunut koko ikänsä Ruotsissa, hänestä on tullut maahanmuuttajien puolestapuhuja. Hän kirjoitti esikoisromaaninsa *Ajatussulttaani* (2003) itse luomallaan maahanmuuttajaruotsilla. Teos on käännetty useille kielille ja dramatisoitu näytelmäksi, jota on esitetty Angeredin teatterissa. Sen pohjalta on tehty myös elokuva, joka sai ensi-iltansa vuonna 2007. Khemirin toinen romaani, *Montecore: uniikki tiikeri* (2006), oli ehdolla August-palkinnon saajaksi. Khemiri sai vuoden 2015 August-palkinnon neljännellä romaanillaan *Kaikki se mitä en muista*.

Tukholman kaupunginteatterissa esitettiin Khemirin esikoisnäytelmää *Invasion!* maaliskuusta 2006 tammikuun 2008 loppuun. Näytelmä on suomennettu nimellä *Invaasio!*, ja se sai Suomen kantaesityksensä Kansallisteatterin Omapohjassa 15. marraskuuta 2012.

### Avoin kirje
Myös Suomessa heräsi keskustelu poliisin käyttäytymisestä, kun Dagens Nyheter julkaisi 13. maaliskuuta 2013 avoimen kirjeen muotoon puetun Khemirin artikkelin, jossa hän paheksui Ruotsin poliisin käyttäytymistä. Artikkeli on osoitettu Ruotsin oikeusministerille Beatrice Askille ja otsikoitu "Hyvä Beatrice Ask" ("Bästa Beatrice Ask"). Khemiri kertoo siinä kokemistaan ennakkoluuloista ja syrjinnästä. Khemiri arvostelee myös Ruotsin karkotuksia, joita tehdään laittomien maahanmuuttajien karkottamiseksi perustetun REVA-hankkeen nimissä. Khemiri käyttää siitä nimitystä "Vallan toimintatapa. Väkivallan käytäntö". Kirje levisi nopeasti internetissä. 14. maaliskuuta oli suositellut artikkelia Facebookissa 120&nbsp;000 henkilöä, ja se on siten internetissä toiseksi levinnein ruotsinkielinen teksti. Ilmestymispäivänä sen oli avannut Dagens Nyheterin verkkosivuilla 250&nbsp;000 lukijaa. Beatrice Ask vastasi artikkeliin pyytämällä Khemiriä julkiseen keskusteluun, minkä Khemiri torjui toteamalla, että teksti puhukoon puolestani. Dagens Nyheterin arvion mukaan Khemirin tekstistä voi tulla uuden rasisminvastaisuuden alku.

## Teokset
* 
* 
* *Invasion!* (kokoelma näytelmiä ja novelleja, 2008)
* 
* 
* 
*

## Palkinnot ja tunnustukset
* Borås Tidning -lehden esikoiskirjapalkinto vuonna 2004 teoksesta *Ett öga rött*.
* P. O. Enquistin palkinto 2006
* Vi-lehden kirjallisuuspalkinto 2006
* Ruotsin radion romaanipalkinto 2007 teoksesta *Montecore*.
* Tukholman kaupungin Bellman-palkinto 2007
* Ruotsin radion novellipalkinto 2008
* Ruotsalaisen Ibsen-seuran Ibsen-palkinto 2011
* Henning Mankell -stipendi 2011 
* Aniarapalkinto 2013 
* Eldh-Ekbladin rauhanpalkinto 2014 
* Expressenin teatteripalkinto "En bit av Georgs hatt" 2015 
* August-palkinto teoksesta *Kaikki se mitä en muista* 2015

## Lähteet

## Aiheesta muualla
* Jonas Hassen Khemirin verkkosivut
* Jonas Hassen Khemirin haastattelu teoksen ''Jag ringer mina bröder'' ilmestyttyä, 5.12.2012, Yle Areena
Pöllöset

**Pöllöset** (*Otus*) on pöllöjen heimoon kuuluva lintusuku, jonka edustajat elävät Vanhalla mantereella.

Sana **pöllönen** esiintyy myös uudella mantereella elävän kirkupöllösten suvun (*Megascops*) lajinimissä. Aiemmin ne luettiin sukuun *Otus*.

## Pöllöslajit
* Afrikanpöllönen (*Otus senegalensis*)
* Andamaanienpöllönen (*Otus balli*)
* Biakinpöllönen (*Otus beccarii*)
* Celebesinpöllönen (*Otus manadensis*)
* Filippiinienkyläpöllönen (*Otus mantananensis*)
* Filippiinienpöllönen (*Otus megalotis*)
* Floresinpöllönen (*Otus alfredi*)
* Idänkyläpöllönen (*Otus sunia*)
* Jaavanpöllönen (*Otus angelinae*)
* Kahvipöllönen (*Otus umbra*)
* Kanelipöllönen (*Otus icterorhynchus*)
* Karthalanpöllönen (*Otus pauliani*)
* Kyläpöllönen (*Otus scops*)
* Luzoninpöllönen (*Otus longicornis*)
* Madagaskarinpöllönen (*Otus rutilus*)
* Mayottenpöllönen (*Otus mayottensis*)
* Mindanaonpöllönen (*Otus mirus*)
* Mindanaonsepelpöllönen (*Otus everetti*)
* Mindoronpöllönen (*Otus mindorensis*)
* Molukkienpöllönen (*Otus magicus*)
* Mwalinpöllönen (*Otus moheliensis*)
* Nikobaarienpöllönen (*Otus alius*)
* Nzwaninpöllönen (*Otus capnodes*)
* Palawaninpöllönen (*Otus fuliginosus*)
* Pembanpöllönen (*Otus pembaensis*)
* Persianpöllönen (*Otus brucei*)
* Pikkusundanpöllönen (*Otus silvicola*)
* Ponderosapöllönen (*Otus flammeolus*)
* Punapääpöllönen (*Otus nigrorum*)
* Riukiunpöllönen (*Otus elegans*)
* Ruskopöllönen (*Otus rufescens*)
* Sangihenpöllönen (*Otus collari*)
* Saotomenpöllönen (*Otus hartlaubi*)
* Sepelpöllönen (*Otus bakkamoena*)
* Seychellienpöllönen (*Otus insularis*)
* Siporanpöllönen (*Otus mentawi*)
* Srilankanpöllönen (*Otus thilohoffmanni*)
* Sokokenpöllönen (*Otus ireneae*)
* Torotorokanpöllönen (*Otus madagascariensis*)
* Valko-otsapöllönen (*Otus sagittatus*)
* Valkotupsupöllönen (*Otus brookii*)
* Vuoripöllönen (*Otus spilocephalus*)
* *[[Otus siaoensis]]*

## Lähteet
* 

## Aiheesta muualla
*Laji.fi: Pöllöset (''Otus'')
*ITIS: Otus 
*University of Michigan, Animal Diversity Web (ADW): Otus, scops-owls and screech-owls
Otus

**Otus** tarkoittaa muun muassa seuraavia:

* pöllöset (*Otus*), pöllöjen heimoon kuuluva lintusuku
* sarvipöllö (*Asio otus*), pöllölaji
* Otus, muusikko Tonmi Lillmanin taiteilijanimi Lordi-yhtyeen jäsenenä
* Otus eli Möykky, Marvel-kustantamon supersankarihahmo
* Otus, Marvel-kustantamon superhirviöhahmo
* HMS Otus (S18), Britannian Kuninkaallisen laivaston sukellusvene
* *[[Otus (EP)|Otus]]*, Joose Keskitalon EP-levy vuodelta 2007
* Opiskelun ja koulutuksen tutkimussäätiö Otus, opiskelijaliikkeen tutkimuslaitos.
Tommy Körberg

**Tommy Körberg** (s. 4. heinäkuuta 1948 Norsjö, Västerbotten) on ruotsalainen laulaja ja näyttelijä. Körberg edusti Ruotsia Euroviisuissa vuonna 1969 laululla ”Judy min vän” sijoittuen yhdeksänneksi sekä vuonna 1988 kappaleella ”Stad i ljus” sijoittuen sijalle 12. Hän on myös esittänyt Anatoli Sergijevskin roolin musikaalissa *[[Chess]]* sekä Lontoossa että Tukholmassa. Körbergin muihin lavarooleihin kuuluvat mm. Jean Valjean musikaalissa *[[Les Misérables (musikaali)|Les Misérables]]*, Kapteeni von Trapp musikaalissa *[[Sound of Music (musikaali)|Sound of Music]]* sekä Henry Higgins musikaalissa ''My Fair Lady''. Hänen omaelämäkertansa *Sjung tills du stupar* on julkaistu vuonna 2012.

Körberg on osallistunut Ruotsin euroviisukarsintana toimivaan Melodifestivaleniin myös vuonna 1971 kappaleilla "Resan hem", "En kärlek som ej fanns", "Låt oss fly till en ny morgondag", "Blommor och grönt" ja "Var är du nu", jotka kaikki karsiutuivat ennen kilpailun finaalia sekä vuonna 2013 osana Ravaillacz-yhtyettä kappaleella "En riktig jävla schlager", joka sijoittui kilpailun finaalissa kymmenenneksi. Körberg myös sävelsi vuoden 1972 Melodifestivaleniin kappaleen "Krama mig och dansa", jonka esitti Monica Zetterlund.

Körberg on ollut naimisissa kolmesti: englantilaisen Amanda Waringin (1985–1988), norjalaisen Kirsti Skavberg Roaldsenin (1994–2005) sekä nykyisen vaimonsa Ann-Charlotte Nilssonin kanssa. Hänellä on lapsi Anton Körberg (s. 1977) Anki Lidénin kanssa. Toisesta avioliitostaan hänellä on poika Erlend Körberg (s.1996) sekä kolmannesta liitostaan yksi tytär.

## Lähteet
Metsäpöllöt

**Metsäpöllöt** (*Ciccaba*) on pöllöjen heimoon kuuluva lintusuku.

## Metsäpöllöihin (''Ciccaba'') kuuluvia lajeja
* Raitametsäpöllö (*Strix huhula* eli *Ciccaba huhula*) (Luetaan myös viirupöllöihin)
* Sepelmetsäpöllö (*Strix nigrolineata* eli *Ciccaba nigrolineata*) (Luetaan myös viirupöllöihin)
* Viirumetsäpöllö (*Strix virgata* eli *Ciccaba virgata*) (Luetaan myös viirupöllöihin)
* Andienmetsäpöllö (*Strix albitarsis* eli *Ciccaba albitarsis*) (Luetaan myös viirupöllöihin)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Hurrikaani Ike

**Hurrikaani Ike** oli yhdeksäs nimetty trooppinen sykloni Atlantin hurrikaanikaudella 2008. Varsinaisen hurrikaanin laskettiin surmanneen 103 henkeä. Lisäksi 92 menehtyi välillisesti hurrikaanin vuoksi.

Eniten uhreja oli Haitissa, missä arvioitiin kuolleen 74 ihmistä. Yhdysvalloissa tuhot olivat suurimmat Texasissa, Louisianassa ja Arkansas'ssa, missä kuoli 20 ihmistä ja lisäksi 64 menetti henkensä epäsuorasti hurrikaanin vuoksi. Ainakin 28 ihmistä menehtyi hurrikaanin suoriin ja epäsuoriin vaikutuksiin myös Ohio Valleyssa myrskyn jo laantuessa.

Ike muodostui säähäiriöstä, joka syntyi Kap Verden lähellä elokuun loppupäivinä. Syyskuun 1. päivänä se oli trooppinen myrsky, ja syyskuun 4. päivänä se oli voimistunut toiseksi ylimpään eli 4. luokkaan Saffirin–Simpsonin hurrikaaniasteikolla. Iken lähestyessä Texasin rannikkoa sen tuulennopeus pieneni, joten se laskettiin enää 2. luokan hurrikaaniksi.

Ike kulki samoilla alueilla kuin Hurrikaani Gustav vain viikkoa aiemmin.

Turks- ja Caicossaarilla rakennukset vaurioituivat pahoin, mutta ihmisuhreilta vältyttiin. Kuuban länsiosassa kuoli seitsemän ihmistä, ja pääkaupunki Havannassa tuli aineellisia vaurioita. Dominikaanisessa tasavallassa hurrikaani aiheutti kaksi kuolemaa.

Kuubaa ylittäessään Ike heikkeni 1. luokan hurrikaaniksi. Meksikonlahden lämmin vesi sai sen voimistumaan jälleen, mutta vain 2. luokkaan asti (Hurrikaani Katrina oli 5. luokan hurrikaani). 
Tuulet puhalsivat kuitenkin otollisesta suunnasta, joten suurimmat tuhot syntyivät vedenpinnan äkillisen nousun takia.

## Yhdysvallat
Iken läpimitta oli 12. elokuuta 2008 Texasiin saapuessa liki tuhat kilometriä. Myrskyn arvioitiin katkaisseen sähköt 2,6 miljoonalta asukkaalta Texasissa ja Louisianassa. Noin 100&nbsp;000 texasilaista jäi alueelle viranomaisten evakuointimääräyksistä huolimatta.

Ike osui samoille alueille kuin Galvestonin hurrikaani vuonna 1900. Hurrikaanin aiheuttamat taloudelliset vahingot nousivat miljardeihin dollareihin.

## Lähteet

## Aiheesta muualla

* The short - but eventful - life of Ike Boston.com. 15.9.2008. (Kuvia hurrikaani Iken aiheuttamista tuhoista.)
Erin Fitzgerald

**Erin Fitzgerald** (s. 21. syyskuuta 1972 Victoria, Brittiläinen Kolumbia, Kanada) on kanadalainen ääninäyttelijä, joka tunnetaan kenties parhaiten Nazzin ja May Kankerin äänirooleista animaatiosarjassa *[[Ed, Edd n Eddy]]*.

## Elämäkerta
Fitzgerald syntyi Victoriassa, Kanadassa vuonna 1972, mutta vietti lapsuutensa lähes jokaisessa Kanadan provinsissa. Hänen isänsä oli laivastokomentaja ja äiti oikeushoitaja. Lapsena Fitzgeraldin suosikkianimaatioihin kuuluivat *[[Superystävät (vuoden 1978 animaatiosarja)|Superystävät]]*, *[[Scooby-Doo]]*, *[[Fat Albert]]*, *[[Smurffit (animaatiosarja)|Smurffit]]*, *[[He-Man (vuoden 1983 animaatiosarja)|He-Man]]*, *[[She-Ra: Mahdin prinsessa]]* ja *Strawberry Shortcake*. High schoolin jälkeen hän siirtyi opiskelemaan näyttelemistä Victorian yliopistoon. Ensimmäisenä vuonna opiskelijoita oli 70, mutta heille laaditun ohjelman myötä opiskelijoita vähennettiin joka vuosi, ja neljäntenä vuonna Fitzgeraldin luokalla oli enää kahdeksan opiskelijaa.

### Ura
Fitzgerald aloitti näyttelemisen televisiossa 1990-luvulla tehden aluksi pieniä rooleja televisiosarjoissa kuten *[[Madison (televisiosarja)|Madison]]*, *[[Salaiset kansiot]]*, *[[Verkkopeli (televisiosarja)|Verkkopeli]]* ja *[[Da Vincin murhatutkimukset]]*. Sitä ennen hän oli jo kuitenkin tehnyt walla-ääniefektejä televisiosarjoihin ja elokuviin, kuten *Lonesome Dove: The Series*, *[[Hyveen soturit]]*, *[[Koriskenttien koiratähti]]*, *[[Ninja Turtles: The Next Mutation]]* ja *[[Mortal Kombat 2 – hävitys]]*. Tämän jälkeen Fitzgerald siirtyi tekemään äänirooleja animaatioiden ja videopelien pariin muutettuaan Yhdysvaltoihin, Van Nuysiin. Tunnetuksi hän nousi animaatiomaailmassa Saber Marionette J ja Saber Marionette R:n myötä ja erityisesti samana vuonna esitetystä *[[Ed, Edd n Eddy]]* -piirrossarjasta. Animaatioiden ohella Fitzgerald tekee edelleen walla-ääniefektejä televisiosarjoihin. Vuosien aikana hän on ollut mukana muun muassa *[[Shanghai Noon]]issa*, *[[First Wave]]ssa* ja *[[Tähtiportti|Tähtiportissa]]*.

## Lähteet

## Aiheesta muualla
* Erin Fitzgerald Crystal Acidsissa
Rick Dees

**Rick Dees** (oik. **Rigdon Osmond Dees III**; s. 14. elokuuta 1950 Jacksonville, Florida) on yhdysvaltalainen radio-DJ, joka tunnetaan parhaiten ohjelmastaan *Rick Dees Weekly Top Forty*, jota lähetetään Yhdysvalloissa yli 400 radioaseman kautta, ja lisäksi se on kuultavissa yli 70 eri maassa.. Lisäksi hänellä on ollut Los Angelesissa KIIS-radioasemalla aamuohjelma *Rick Dees Morning Show* vuodesta 1982 alkaen.

Vuonna 1976 Dees levytti kappaleen *Disco Duck*, joka pääsi Billboard-listan ykköseksi.

Billboard-lehti on valinnut Rick Deesin Vuoden radiopersoonaksi 15 kertaa peräkkäin. Hän on myös saanut tähden Hollywood Walk of Famelle ja hänet on valittu Radio Hall of Fameen.

## Lähteet

## Aiheesta muualla
* Rick Deesin kotisivut
Etelä-Amerikan uudisasuttaminen

**Etelä-Amerikan uudisasuttaminen** tarkoittaa eurooppalaisten asettumista Etelä-Amerikan mantereelle 1400-luvun lopulta. 

Aikakauden suurvallat, Espanja ja Portugali, jakoivat Euroopan ulkopuolisen maailman etupiirialueisiin Tordesillasin sopimuksella vuonna 1494. Sen mukaan Portugalille kuului nykyisen Brasilian itäosa muun Etelä-Amerikan ollessa Espanjan etupiiriä.

1530-luvulta alkaen espanjalaiset ja myöhemmin myös portugalilaiset konkistadorit kulkivat pitkin Etelä-Amerikkaa, arvioivat sen ihmisiä ja luonnonvaroja, ja levittivät tahtomattaan eurooppalaisperäisiä tauteja, joista monet koituivat tuhoisiksi alueella ennestään asuville kansoille.

Konkistadorit loivat Espanjan siirtomaaherruuden perustan, joka oli oleellinen pohja espanjalaista imperiumia rakennettaessa. Konkistadoreista tunnetuimmat ovat Hernán Cortés ja Francisco Pizarro. Cortés voitti Meksikon alueen asteekkivaltakunnan ja valloitti maat kuninkaansa nimissä Espanjalle. Meksikosta Cortes jatkoi pohjoiseen ja hiljalleen nykyinen Kalifornia ja Uusi-Meksiko liitettiin Espanjan hallintaan.

Fransisco Pizarro puolestaan kukisti inkaintiaanien valtakunnan Andien vuorilla. Rohkeudella, oveluudella ja viekkaudella Pizarro onnistui noin 200 sotilaansa kanssa kukistamaan keskenään eripuraiset inkat ja laajensi näin Espanjan valtapiiriä.

1820-luvulla Simón Bolívar pyrki luomaan Etelä-Amerikan yhdysvallat. Taistelut ja vallankumoukset johtivat nykypäivän itsenäisten Venezuelan, Kolumbian, Ecuadorin, Perun ja Bolivian valtioiden syntyyn. Eurooppalaisten vaikutus alueella jäi pysyväksi: espanja ja portugali ovat alueen virallisia ja yhteisiä kieliä.

## Katso myös
*Espanjalainen imperiumi
*Diego de Almagro
*Francisco de Orellana

## Lähteet
Burn After Reading

**Burn After Reading** on vuonna 2008 ensi-iltansa saanut Coenin veljesten ohjaama musta komediaelokuva. Sen päärooleissa esiintyvät George Clooney, Frances McDormand, John Malkovich, Tilda Swinton, Richard Jenkins ja Brad Pitt. 

*Burn After Reading* sai maailmanensi-iltansa Venetsian elokuvajuhlilla 27. elokuuta 2008.

## Juoni
Farssimaisessa komediassa kuntosalin työntekijät Linda ja Chad (McDormand ja Pitt) saavat käsiinsä entisen vakoojan Coxin (Malkovich) muistelmakäsikirjoituksen sisältävän tietokonelevykkeen ja yrittävät kiristää sen avulla rahaa. Asioita sekoittaa muun muassa se, että Lindan uusi poikaystävä, lipevä Harry (Clooney), sattuu olemaan myös Coxin avioeroa hakevan vaimon (Swinton) rakastaja.

## Näyttelijät

## Vastaanotto
Elokuva oli ehdolla parhaan komedian tai musiikkielokuvan Golden Globe -palkinnon saajaksi. Myös Frances McDormand oli ehdolla omassa sarjassaan. Brad Pitt ja Tilda Swinton olivat rooleistaan Bafta-ehdokkaina. National Board of Review of Motion Pictures arvioi elokuvan yhdeksi vuoden 2008 kymmenestä parhaasta.

*Burn After Reading* sai ensi-iltansa yhteydessä valtaosin suopeita arvosteluja, mutta myös jakoi mielipiteitä. Suomessa esimerkiksi Film-O-Holic.com-sivuston Jussi Lahtonen pitää komediaa epäonnistuneena, koska katsoja ei voi samastua yhteenkään sen karikatyyrimäiseen hahmoon. Hänestä elokuva on rakennettu näyttelijöiden maneereille ja sisäpiirihuumorille, jossa näyttelijät tekevät pilkkaa joko omasta imagostaan tai aiemmista rooleistaan. *[[Tv-maailma]]n* Arto Pajukallion mielestä kolme tähteä viidestä ansaitseva elokuva on lystikäs moraliteetti ahneuden, lyhytnäköisyyden ja typeryyden seurauksista.

## Lähteet

## Aiheesta muualla
* 
* 
* 
*
Dian Curtis Regan

**Dian Curtis Regan** (s. 1950 Colorado Springs, Colorado, Yhdysvallat) on yhdysvaltalainen lasten- ja nuortenkirjailija. Vuonna 1993 hän sai Vuoden jäsen -tunnustuksen amerikkalaisen lastenkirjallisuuden kirjoittajien ja kuvittajien järjestöltä *(Society of Children’s Book Writers and Illustrators, SCBWI).

Regan on asunut Coloradon lisäksi [[Teksas]]issa ja [[Oklahoma]]ssa sekä kolme vuotta [[Puerto La Cruz]]issa [[Venezuela]]ssa. sittemmin hän on muuttanut asumaan [[Wichita]]an [[Kansas]]iin.

== Suomennettuja teoksia ==
**Tervetuloa kummitustaloon,* Otava 1996
**Mursuvuoren arvoitus,* Otava 1996
**Kadonneen patsaan tapaus,* Otava 1996
**Salainen toivomuslähde,* Otava 1996
**Kadonneiden koirien arvoitus,* Otava 1997
**Vaarallinen telttaretki,* Otava 1997
**Koulussa kummittelee,* Otava 1997
**Aavelinnan arvoitus,'' Otava 1997

## Aiheesta muualla
* Kotisivut 
*Answers.com Dian Curtis Regan
Maria Tolvanen

**Maria Tolvanen** (s. 1981) on suomalainen kirjailija, joka julkaisi fantasiaromaanin *Rauhan soturi* (Karisto, 1996) 15-vuotiaana. Teos kertoo pojasta, joka ennustuksen mukaan tuo rauhan kahden sotivan valtakunnan välille.

## Kirjallisuutta

* Bengtsson, Niklas: ”Kirjoja” Portti 15 (1996): 4, s. 144-147
* Bengtsson, Niklas: ”Lupaavia esikoisia: Onnimanni 1996: 4, liite s. 1.
Stefan Hula (vanhempi)

**Stefan Marian Hula** (12. syyskuuta 1947 Szczyrk – 29. maaliskuuta 2025 Szczyrk ) oli puolalainen yhdistetyn hiihtäjä.

Hulan paras saavutus kansainvälisistä arvokilpailuista on pronssimitali 1974 Falunin MM-kisoista. Olympialaisiin Hula osallistui urallaan kahdesti: 1972 Sapporossa hänen sijoituksensa oli 17. ja 1976 Innsbruckissa 16.

Hulan poika Stefan on mäkihyppääjä.

## Lähteet
* 
* 

### Viitteet
Sormipaisukarve

**Sormipaisukarve** (*Hypogymnia physodes*) on puiden oksilla ja kivipinnoilla kasvava epifyytti jäkälälaji. Sen yläpinta on vihertävän harmaa, kasvualustaa vasten painuva alapinta on musta. Etenkin sekovarren keskustassa liuskat taipuvat alaspäin ja ovat pullean kuperia. Sormipaisukarve muodostaa perin harvoin itiöitä. Se leviää melkein pelkästään pikkuruisilla sekovarren palasilla eli jäkälämuruilla. Sormipaisukarve on yleistynyt viime vuosikymmeninä ja se lienee nykyisin Suomen yleisin jäkälä. Se esiintyy hyvin yleisesti lähes koko maassa, vain Pohjois-Lapissa niukasti. Sormipaisukarpeen voi sekoittaa hankakarpeeseen.

Sormipaisukarvetta pidetään ilman puhtauden indikaattorina: parhailla paikoilla sen kasvuruusukkeet kasvavat viisisenttisiksi, mutta saasteisilla paikoilla ne jäävät alle sentin kokoisiksi.

Sormipaisukarpeen jäkäläaineena eli sekundaarisena aineenvaihduntatuotteena esiintyy fysodihappoa (C26H30O8), fysodaalihappoa (C20H16O10), 3-hydroksifysodihappoa (C26H30O9) ja protoketraarihappoa (C18H14O9).

## Lähteet

## Aiheesta muualla
*Laji.fi: Sormipaisukarve (''Hypogymnia physodes'')
*Luopioisten kasvisto: Sormipaisukarve (''Hypogymnia physodes'')
*Sormipaisukarve 
*UniProt: Taxonomy - ''Hypogymnia physodes'' 
*Global Biodiversity Information Facility (GBIF): ''Hypogymnia physodes'' 
*Consortium of Lichen Herbaria: ''Hypogymnia physodes''
Markus Hasler

**Markus Hasler** (s. 3. lokakuuta 1971 Eschen, Liechtenstein) on liechtensteinilainen hiihtäjä, joka kilpaili kansainvälisellä tasolla 1992–2009.

Haslerin uran paras arvokisasijoitus on neljäs sija 2003 Val di Fiemmen MM-kisojen yhdistelmäkilpailusta. Kaksi vuotta aikaisemmin Lahden MM-kisoissa hän sijoittui tätä edeltäneessä kilpailumuodossa takaa-ajossa kuudenneksi. Val di Fiemmessä hän sijoittui lisäksi 50 kilometrin vapaan hiihtotavan kilpailussa seitsemänneksi. Oberstdorfin MM-kilpailuissa 2005 hän oli 50 kilometrin perinteisen hiihtotavan yhteislähtökilpailussa kolmastoista ja 30 kilometrin yhdistelmäkilpailussa viidestoista. Thunder Bayssa 1995 hän sijoittui 30 kilometrin perinteisen kilpailussa 15:nneksi. Olympialaisissa Hasler sijoittui parhaimmillaan sijalle 11 Torinon olympialaisten 2006 yhdistelmäkilpailussa. Salt Lake Cityssä 2002 hän oli vapaan hiihtotavan sprintissä 12:s.

Hasler osallistui vuosina 1992–2008 yhteensä 152 maailmancupin osakilpailuun. Hänen paras sijoituksensa oli kolmas sija joulukuussa 2001 Cognessa käydystä vapaan hiihtotavan sprinttikilpailusta. Kymmenen parhaan joukkoon hän sijoittui maailmancupissa kaikkiaan 12 kertaa.

## Lähteet
*
Kelkka

**Kelkka** on kahdella jalaksella varustettu rekimäinen työnnettävä, vedettävä tai lumessa ja jäällä alamäkeen liukuva kulkuväline.  Erilaisia kelkkoja ovat muun muassa potkukelkat sekä lasten mäenlaskuun tarkoitetut rattikelkat. Kelkoilla harjoitettavia kilpaurheilulajeja ovat rattikelkkailu, ohjaskelkkailu ja skeleton- eli mahakelkkailu. Moottorikelkka on telaketjulla kulkeva moottorikäyttöinen kelkka. Kelkkajääkiekkoon tarkoitetun kelkan jalaksissa on terät, joiden avulla se kulkee jäällä luistimien tavoin.

## Vesikelkka
Perinteisessä puusta tehdyssä veden tai halkojen kuljetukseen tarkoitetussa kelkassa jalakset ovat kapeahkot ja kelkan kansi vain muutaman laudan levyinen. Etupäästä kaareviin jalaksiin on kiinnitetty pystypuut perään, keskelle ja keulaan, joiden avulla syntyy kelkan kehikko ja kansilautojen kiinnitysalusta. Työntöaisan pystypuut ovat pidemmät. Aisa- ja keulapuut on sidottu yläpäästä yhteen paksulla vitsaksella. Jalakset voidaan raudoittaa liukumisen parantamiseksi ja ne ovat yleensä takaa hieman kansilautoja pidemmät, niin että jaloille on yhtäältä tilaa kelkkaa työnnettäessä ja että jalasten kannoilla voi toisaalta ottaa liukua alamäessä.
Smolenskin tori

**Smolenskin tori** () on paikka Moskovan sisemmän kehätien varrella, johon päättyy Arbat-katu ja jolla sijaitsee Venäjän federaation ulkoasiainministeriö. Sijaintinsa vuoksi puhekielessä tai sanomalehtitekstissä joskus viitataan *Smolenskin torilla* nimenomaan Venäjän federaation ulkoasiainministeriöön, joka rakennuksena on yksi Moskovan Stalinin hampaista, korkeista tornitaloista, jotka on rakennettu toisen maailmansodan jälkeen.

Venäjän federaation ulkoasiainministeriön rakennuksen rakensivat saksalaiset sotavangit.

## Muuta
Sana ploštšad voi tarkoittaa venäjän kielessä sekä toria että hallinnollista aukiota, jolla ei ole kaupallista toimintaa, kuten esimerkiksi Helsingissä Senaatintori. Smolenskin toria on nimitetty vuoteen 1933 saakka joko Smolenskin kauppatoriksi (Смоленская торговая площадь) tai Smolenskin markkinoiksi (Смоленский рынок), joka tarkoittaa venäjänkielisessä käytössä myös kauppatoria eikä suomalaiseen tapaan kerran kuukaudessa kauppatorilla yleensä keskiviikkona järjestettävää markkinapäivää kauppatorilla.
Emil Kellenberger

**Emil Kellenberger** (3. huhtikuuta 1864 Walzenhausen – 30. marraskuuta 1943) oli sveitsiläinen ampuja.

Pariisin olympialaisissa vuonna 1900 Kellenberger voitti kultaa sotilaskiväärin kolmiasentokilpailusta tuloksella 930 sekä asentokilpailun joukkuekilpailusta ja jakoi polviasentokilpailun hopean tanskalaisen Anders Peter Nielsenin kanssa. Makuuasennon kilpailussa hän oli viides ja pystyasennossa kuudes.

Kellenberg voitti Luzernin MM-kisoissa 1901 kultaa sekä vapaakiväärin kokonaiskilpailussa tuloksella 948 että makuuasennossa tuloksella 341. Kellenberg uusi seuraavana vuonna Rooman MM-kisoissa vapaakiväärin kokonaiskilpailun maailmanmestaruutensa tuloksella 941. Hän voitti myös pystyasennon tuloksella 300. Buenos Airesin MM-kisoissa 1903 hän voitti jälleen vapaakiväärin kokonaiskilpailun tuloksella 969. Lisäksi hän voitti samoissa kisoissa vapaakiväärin polviasennon tuloksella 346.

Kellenberger ampui vuonna 1901 vapaakiväärin 300 metrin 3&nbsp;×&nbsp;40 laukauksen maailmanennätyksen 948, joka paransi Lars Jørgen Madsenin kaksi vuotta aiemmin ampumaa ennätystä viidellä pisteellä. Hän paransi ennätystä vuonna 1903 lukemiin 969. Tämä ennätys pysyi voimassa kaksi vuotta, kunnes Charles Paumier du Verger rikkoi sen vuonna 1905. Kellenberg paransi 1901 myös vapaakiväärin 40 laukauksen makuuasentoennätystä. Hänen tuloksensa 341 oli seitsemän pistettä parempi kuin Jesse Wallingfordin vuonna 1899 ampuma ennätys. Louis Richardet rikkoi Kellenbergin ennätyksen vuonna 1903.

## Lähteet
* Emil Kellenberger ''Sports Reference'' -sivustolla  
* ISSF:n tietokanta 

### Viitteet
Earl Boykins

**Earl Antoine Boykins** (s. 2. kesäkuuta 1976 Cleveland, Ohio) on yhdysvaltalainen aktiiviuransa lopettanut koripalloilija. Hän pelasi pelintekijänä sekä heittävänä takamiehenä.

Boykinsia ei koskaan  NBA:han, mutta hän onnistui silti luomaan sarjassa pitkän uran. Hän pelasi kymmenessä eri NBA-seurassa vuosien 1999 ja 2012 välillä, New Jersey Netsissä, Cleveland Cavaliersissa, Orlando Magicissä, Los Angeles Clippersissä, Golden State Warriorsissa, Denver Nuggetsissa, Milwaukee Bucksissa, Charlotte Bobcatsissä, Washington Wizardsissa ja Houston Rocketsissa. Hänelle kertyi NBA:n runkosarjassa yhteensä 652 ja pudotuspeleissä 15 ottelua.

Boykins pelasi ammattilaisurallaan myös Rockford Lightningissa ja italialaisseura Virtus Bolognassa. Hän oli voittamassa kaudella 2008–2009, ainoallaan Bolognassa, EuroChallenge-sarjan mestaruutta. Hänen edustamansa yliopistojoukkue, Itä-Michiganin yliopisto, jäädytti vuonna 2011 hänen pelinumeronsa, numeron 11, ja vuonna 2013 hänet valittiin Greater Cleveland Sports Hall of Famen jäseneksi.       

Vain 165 senttimetriä pitkä Boykins on NBA:n historian toiseksi lyhyin pelaaja Muggsy Boguesin jälkeen.

## Lähteet
Persson

**Persson** tarkoittaa seuraavia:

## Henkilöitä

* Bengt Persson (1939–2013), ruotsalainen este- ja kestävyysjuoksija
* Carl Persson (s. 1995), ruotsalainen jääkiekkoilija
* Carl Persson (1919–2014), ruotsalainen juristi ja virkamies
* Christoffer Persson (s. 1985), ruotsalainen jääkiekkoilija
* Dennis Persson (s. 1988), ruotsalainen jääkiekkoilija
* Edvard Persson (1888–1957), ruotsalainen näyttelijä ja laulaja
* Elisabeth Persson (s. 1964), ruotsalainen curlingpelaaja ja maailmanmestari
* Elov Persson (1894–1970), ruotsalainen sarjakuvapiirtäjä
* Erik Persson (1898–1984), ruotsalainen jalkapalloilija
* Erik Persson (1914–1969), ruotsalainen painija
* Erik Persson (s. 1994), ruotsalainen uimari
* Fredrik Persson-Korpinen (1880–1935), ruotsinsuomalainen toimittaja ja kirjailija
* Gehnäll Persson (1910–1976), ruotsalainen kouluratsastuksen olympiavoittaja
* Göran Persson (s. 1949), Ruotsin pääministeri 1996–2006
* Harry Persson (1898–1979), ruotsalainen nyrkkeilijä
* Joel Persson (s. 1994), ruotsalainen jääkiekkoilija
* John Persson (s. 1992), ruotsalainen jääkiekkoilija
* Jöran Persson, *Yrjänä Pietarinpoika* (1530–1568), Ruotsin kuningas Eerik XIV:n sihteeri ja neuvonantaja
* Jörgen Persson (s. 1966), ruotsalainen pöytätenniksen pelaaja
* Kristina Persson (s. 1945), ruotsalainen ekonomi, poliitikko ja ministeri
* Leif G. W. Persson (s. 1945), ruotsalainen kriminologian professori ja kirjailija
* Linn Persson (s. 1994), ruotsalainen ampumahiihtäjä
* Ludwig Persson (s. 2003), ruotsalainen jääkiekkoilija
* Malin Persson Giolito (s. 1969), ruotsalainen juristi ja kirjailija
* Maria Persson (s. 1959), ruotsalainen näyttelijä
* Markus Persson (s. 1979), ruotsalainen ohjelmoija, Minecraft-pelin keksijä
* Mats Persson (s. 1980), ruotsalainen poliitikko ja ministeri
* Miah Persson (s. 1969), ruotsalainen ooppera- ja konserttilaulaja
* Nathalie Persson (s. 1997), ruotsalainen jalkapalloilija
* Niklas Persson (s. 1979), ruotsalainen jääkiekkoilija
* Nina Persson (s. 1974), ruotsalainen laulaja
* Olof Persson, *Olaus Petri* (1493–1552), ruotsalainen pappi, uskonpuhdistaja ja historioitsija
* Per Åke Persson, ”Peps Persson” (1946–2021), ruotsalainen laulaja, lauluntekijä, kitaristi ja huuliharpunsoittaja
* Per Persson, *Petrus Petrejus* (1570–?), ruotsalainen kirjailija
* Per-Edvin Persson (s. 1949), suomalainen limnologi ja tiedekeskus Heurekan toiminnanjohtaja
* Roland Persson (s. 1963), ruotsalainen kuvanveistäjä
* Set Persson (1897–1960), ruotsalainen kommunistinen poliitikko
* Signe Persson-Melin (1925–2022), ruotsalainen muotoilija,
* Simon Persson (s. 1991), ruotsalainen maastohiihtäjä
* Stefan Persson (s. 1947), ruotsalainen yritysjohtaja
* Viktor Persson (s. 2002), ruotsalainen jääkiekkoilija
* Åke Persson (1932–1975), ruotsalainen jazzpasunisti.

## Muuta
* Persson Motorsport, autourheilutalli.
Hoffman

**Hoffman** tarkoittaa seuraavia asioita:

## Henkilöitä
* Abbie Hoffman (1936–1989), yhdysvaltalainen poliittinen aktivisti
* Abby Hoffman (s. 1947), kanadalainen yleisurheilija
* Alice Hoffman (s. 1952), yhdysvaltalainen kirjailija
* Cooper Hoffman (s. 2003), yhdysvaltalainen näyttelijä
* Darleane Hoffman (1926–2025), yhdysvaltalainen ydin- ja radiokemisti
* Dustin Hoffman (s. 1937), yhdysvaltalainen näyttelijä
* Gordy Hoffman (s. 1964), yhdysvaltalainen elokuvaohjaaja ja käsikirjoittaja
* Henrik Hoffman (1599–1666), suomalainen pappi ja raamatunsuomentaja
* Irwin Hoffman (1924–2018), yhdysvaltalainen kapellimestari
* Jan Hoffman (1906–1995), puolalainen pianisti ja pianopedagogi
* Jean Hoffman (s. 1893), belgialainen vesipalloilija
* Jerzy Hoffman (s. 1932), puolalainen elokuvaohjaaja ja -käsikirjoittaja
* Joanna Hoffman, yhdysvaltalainen ohjelmistosuunnittelija
* Lee Hoffman (1932–2007), yhdysvaltalainen kirjailija
* Mary Hoffman (s. 1945), brittiläinen kirjailija
* Mat Hoffman (s. 1972), yhdysvaltalainen BMX-ammattilainen
* Mathilda Hoffman (1845–1921), suomalainen diakonissa
* Mike Hoffman (s. 1989), kanadalainen jääkiekkoilija
* Noah Hoffman (s. 1989), yhdysvaltalainen maastohiihtäjä
* Omer Hoffman, belgialainen voimistelija
* Philip Seymour Hoffman (1967–2014), yhdysvaltalainen näyttelijä
* Rick Hoffman (s. 1970), yhdysvaltalainen näyttelijä
* Robert Hoffman (s. 1980), yhdysvaltalainen näyttelijä
* Yvonne Hoffman (s. 1941), suomalainen kirjailija

### Kuvitteellisia henkilöitä

* Mark Hoffman, antagonisti elokuvasarjassa *[[Saw (elokuvasarja)|Saw]]*

## Paikkoja

*Hoffman Island, keinotekoinen saari New Yorkin edustalla

## Katso myös

* Hoffmann
* Hofman
* Hofmann
Hagen (täsmennyssivu)

**Hagen** tarkoittaa seuraavia asioita:

## Paikkoja

* Hagen, kaupunki Saksassa
* Hagen, taajama Gagnefin kunnassa Ruotsissa
* Mount Hagen, kaupunki Papua-Uudessa-Guineassa
* Mount Hagen, tulivuori Papua-Uudessa-Guineassa
* Västra Hagen, taajama Kungsbackan kunnassa Ruotsissa

## Henkilöitä

* Albrecht von Hagen (1904–1944), saksalainen lakimies ja upseeri, heinäkuun 20. päivän salaliiton jäsen
* Antje Hagen (s. 1938), norjalainen näyttelijä
* Carl Fredrik Hagen (s. 1991), norjalainen maantiepyöräilijä
* Carl I. Hagen (s. 1944), norjalainen poliitikko
* Caroline Hagen Kjos (s. 1984), norjalainen yritysjohtaja ja miljardööri
* Daron Hagen (s. 1961), yhdysvaltalainen säveltäjä
* Edvald Boasson Hagen (s. 1987), norjalainen maantiepyöräilijä
* Ellen Hagen (1873–1967), ruotsalainen naisasianainen
* Eva-Maria Hagen (1934–2022), saksalainen laulaja ja näyttelijä
* Gotthilf Hagen (1797–1884), saksalainen fyysikko ja insinööri, toinen Hagenin–Poiseuillen yhtälön keksijöistä
* Hugo Hagen (1818–1871), saksalainen kuvanveistäjä
* Ida Marie Hagen (s. 2000), norjalainen yhdistetyn hiihtäjä
* Ingeborg Hagen (1895–1989), norjalainen kirjailija
* Jean Hagen (1923–1977), yhdysvaltalainen näyttelijätär
* Julie Wilhelmine Hagen-Schwarz (1824–1902), baltiansaksalainen taidemaalari
* Karen Grønn-Hagen (1903–1982), norjalainen poliitikko ja ministeri
* Kevin Hagen (1928–2005), yhdysvaltalainen näyttelijä
* Lukas Hagen (s. 1962), itävaltalainen viulisti
* Martine Ek Hagen (s. 1991), norjalainen maastohiihtäjä
* Nina Hagen (s. 1955), saksalainen punk-laulaja
* Oddbjørn Hagen (1908–1983), norjalainen maastohiihtäjä
* Olav Hagen (1921–2013), norjalainen hiihtäjä
* Pål Sverre Hagen (s. 1980), norjalainen näyttelijä
* Stein Erik Hagen (s. 1956), norjalainen liikemies
* Thoralf Hagen (1887–1979), norjalainen soutaja
* Tom Harald Hagen (s. 1978), norjalainen jalkapalloerotuomari
* Torstein Hagen (s. 1943), norjalainen laivanvarustaja ja miljardööri
* Walter Hagen (1892–1969), yhdysvaltalainen golfaaja

### Kuvitteellisia henkilöitä
* Hagen, myyttinen hahmo saksalaisessa tarustossa, esiintyy muun muassa *[[Nibelungein laulu]]ssa* ja on roolihahmo Richard Wagnerin oopperassa *[[Jumalten tuho]]*
* Tom Hagen, asianajaja Mario Puzon romaanissa Kummisetä ja siihen perustuvissa elokuvissa.
Jimmie Lawson

**Jimmie Lawson** on yhdysvaltalainen muusikko, joka on monipuolinen jazz-, gospel-, ja blues- laulaja ja kontrabasisti. Hän on syntynyt Oklahomassa, mutta varttunut Los Angelesissa. Los Angelesin South Centralissa uransa aloittanut muusikko ihaili Etta Jamesia ja Johnny "Guitar" Watsonia. 

Jimmie "Bluesman" Lawson on vaikuttanut Suomessa muusikon uran ohella muun muassa amerikkalaisen jalkapallon valmentajana Vaahteraliigassa sekä I- ja II-divisioonatasolla Helsingissä, Joensuussa, Keravalla, Lohjalla, Porissa ja Raumalla.

## Diskografia
* *Houserockers feat. Jimmie "Bluesman" Lawson* (Bluelight, 1997)
* *Esa Kuloniemi: The Legend of Bicycle Bronson According to Esa Kuloniemi*, Lawson esiintyy kappaleella "The Hitman"* (Bluelight, 2006)
* *Eri esittäjiä: Savonsolmu Beach & Blues Party Collection*, Jimmie Lawson esiintyy kappaleella HOUSEROCKERS FEAT. JIMMIE LAWSON: "Going Home Tomorrow"* (Finnish All Music & Media, 2007)

## Aiheesta muualla
* Jimmie Lawsonin haastattelu osoitteessa yle.fi/pop 
* Jimmie Lawsonin levytykset osoitteessa www.bluesnews.fi
Jutikkalan kartano

**Jutikkalan kartano** on historiallinen kartano Sääksmäen eteläosassa. 

Kartanoalueen historia on alkanut rautakaudella. Paikalta on löydetty kolme rautakautista asuinpaikkaa sekä kolme myöhäisrautakautista polttokenttäkalmistoa. Varhaisin maininta kartanosta on vuodelta 1340 ja kartanoksi Jutikkala on muodostunut 1400-luvun alkuun mennessä. Tällöin kolmen rautakautisen talon tilukset on yhdistetty yhdeksi suurtilaksi. 

Kartanon ovat omistaneet kokemäkeläisen Vuolteen suvun, varsinaissuomalaisen Tasaisten (myöhemmin Hufvudsköld) rälssisuvun sekä saksalaisperäisen Bäckin suvun edustajat. Kaikki omistajat olivat avioliittojen kautta sukua toisilleen. Kartanon osti isonvihan aikaan G. J. von Birckholtz, jonka vävy Henrik Blåfield oli äitinsä kautta Hufvudsköld-suvun jälkeläinen. Kartanon tiiviissä ryhmässä olleet rakennukset paloivat 5. toukokuuta 1838, ja Blåfieldin suku joutui luopumaan kartanosta 1872, kun uusien rakennusten tekeminen oli saanut heidät taloudellisiin vaikeuksiin. Kartanon puinen uusklassinen päärakennus valmistui 1839, ja uudet rakennukset oli sijoitettu laajemmalle alueelle tulipalovaaran vähentämiseksi.

Kartano osti pakkohuutokaupassa 1872 Huittisista kotoisin olleen rusthollari Fredrik Takkula, joka otti sukunimekseen kartanon mukaan Jutikkala. Hänen poikansa Kaarle Fredrik puolestaan käytti sukunimeä Rinne. Filosofian maisteri K. F. Rinteellä (1863-1923) oli kolme lasta. Vanhin poika Ossian Rinne sai kartanon omistukseensa isänsä jälkeen ja isännöi sitä 1923-1979, kuolemaansa saakka. Nuorempi poika oli tunnettu historiantutkija ja akateemikko Eino Jutikkala (vuoteen 1931 Rinne).

Jutikkalan kartanossa oli ennen vuoden 1918 torpparilakia 750 hehtaaria maata, josta noin 150 hehtaaria peltoa. Toisen maailmansodan jälkeen kartanon pinta-ala oli 400 hehtaaria. Ossian Rinne myi kartanon pellot Päivölän maatalousoppilaitokselle ja Haukilan kartanolle. Kartanon rakennukset ja puisto siirtyivät Rinteen kuoltua kartanomuseota ylläpitävälle säätiölle.

Kartanoalueella on päärakennuksen pohjoispuolella 1860-luvulla rakennettu asuinrakennus sekä ns. käräjärakennus. Muita rakennuksia ovat pakarirakennus, harmaakivinen navetta, jonka vanhimmat osat ovat vuodelta 1872, vuoden 1838 tulipalossa säästynyt viljamakasiini sekä puistossa sijaitseva polttamattomista tiilistä muurattu viinarännirakennus. Kartanon englantilaistyylisen puiston perusti 1840-luvulla Adam Ramsay.

## Lähteet
* Kirjallista elämää Sääksmäellä ja Valkeakoskella: Jutikkalan kartano (Internet Archive-linkki) 
* Jutikkalan kartano ja kulttuurimaisema

### Viitteet
Verkkosiipiset

**Verkkosiipiset** (Neuroptera) eli **harsosiipiset** on hyönteislahko, johon kuuluu maailmanlaajuisesti noin 5&nbsp;000 lajia. Ne ovat petoja sekä toukkina että aikuisina. Suomessa verkkosiipisiä on tavattu 54 lajia.

Aikuiset verkkosiipiset ovat melko pienikokoisia ja jotkin lajit muistuttavat pientä sudenkorentoa. Etenkin monien kirvakorentojen siivet ovat itse eläimeen verrattuna kookkaat ja lahkon nimi tulee siipien monimutkaisesta ja tiheästä suonituksesta. Etu- ja takasiivet ovat samannäköiset ja korennolla on purevat suuosat. Aikuinen korento on usein pahanhajuinen.

Ravinnokseen verkkosiipiset käyttävät pääsääntöisesti kirvoja sekä muurahaisia. Verkkosiipisten toukat eroavat ulkonäöltään suuresti aikuisesta korennosta ja ovat maalla eläviä petoja. Ne naamioituvat usein keräämällä ympärilleen syömiensä kirvojen tyhjiä kuoria, sammalta tai muuta roskaa. Kirvakorentojen toukkia käytetään apuna biologisessa tuholaistorjunnassa. Oman erikoisen ryhmänsä muodostavat muurahaiskorennot, joiden toukka &ndash; *[[muurahaisleijona]]* &ndash; kaivautuu maahan jättäen vain saaliin pitelemiseen tarkoitetut leuat esille. Muodonvaihdos on täydellinen.

Verkkosiipisistä on fossiiliaineistoa permikaudelta lähtien. Joissakin lähteissä kaislakorennot ja käärmekorennot luetaan mukaan verkkosiipisiin, mutta nykyään niiden katsotaan muodostavan omat lahkonsa.

## Aiheesta muualla
* Teemu Rintala, Tomi Kumpulainen & Petri Ahlroth. Suomen verkkosiipiset. Hyönteistarvike TIBIALE oy, Helsinki 2014. .
*Suomen verkkosiipiset (s.l.) ja kärsäkorennot
*Neuroptera 
*BugGuide.net 
*Tree of Life: Neuroptera 
*NeuroWeb